Държавен вестник, бр. 96, 2009 г., стр. 57

БРОЙ  96	
Д Ъ Р Ж А В Е Н  В Е С Т Н И К 	
СТР.  57  
Чл. 285. (1) За предотвратяване на разреди 
от статично електричество в експлозивоопасните 
зони се спазват следните изисквания:
1. съдовете за съхраняване на леснозапа-
лими течности, прахообразни или влакнести 
продукти, апаратите, които съдържат такива 
продукти, тръбопроводите за тяхното подаване, 
филтрите за почистване и други подобни части, 
допиращи се и триещи се с тях, се заземяват;
2. за ремъчни предавки се използват само 
антистатични ремъци;
3. подовете се изпълняват антистатични с 
отвеждащо съпротивление от 105 до 107 Ω.
(2) Когато изискванията по ал. 1 не могат 
да бъдат спазени, в помещенията се осигурява 
относителна влажност на въздуха, по-висока 
от 70 %.
Чл. 286. За всички взривозащитени елек-
трически машини и апарати се предвижда 
автоматично изключване при претоварване.
Чл. 287. (1) Електрически двигатели с на-
прежение над 10 kV може да се монтират в 
експлозивоопасни зони, при условие че са със 
защита „p“ (под свръхналягане).
(2) Електрическите двигатели с напрежение 
от 3 до 6 kV се изпълняват взривонепрони-
цаеми „d“, под налягане „p“ или с повишена 
безопасност „е“.
(3) Не се разрешава използването на натриеви 
лампи в осветители от всички видове защити и 
осветители с живачни лампи с високо налягане 
в изпълнение с повишена безопасност „е“.
Чл. 288. За осветление в експлозивоопасни 
зони се предвиждат осветителни тела без Ех 
защита, които се монтират, както следва:
1. от външната страна на сградата, през 
неподвижно затворена горна част (клетка) на 
прозорец на сградата, при пълно уплътняване на 
прозоречната рамка и на стъклата към нея; ако 
прозорецът е единично остъклен, се използва 
осветително тяло с допълнително стъкло или 
стъклен глобус;
2. в специално устроени ниши в стените или 
таваните, с двойно или единично остъкляване 
от нечупливо стъкло откъм страната на по-
мещението и с естествена вентилация отвън;
3. в обвивки под налягане.
Чл. 289. (1) Осветяването на вътрешност-
та на технологични съоръжения, съдържащи 
взривоопасен прах (бункери, шахти и др.), се 
осъществява посредством взривонепроницаеми 
осветителни тела, защитени от механични по-
вреди и вградени в стените на съоръженията, 
без да изпъкват.
(2) В технологични съоръжения, съдържащи 
взривоопасна среда, не се разрешава разпола-
гането на елементи на електрически апарати, 
в т.ч. на проводниците на осветителните тела, 
с изключение на елементите за автоматизация 
на технологичния процес с взривонепроницаемо 
или специално изпълнение или с искробезопасна 
електрическа верига.
Чл. 290. (1) Помещението на котли, рабо-
тещи с газово гориво, се проектира най-малко 
с един взривозащитен осветител на отделен 
токов кръг, включващ се извън помещението.
(2) Електрическите двигатели и пусковата 
апаратура на смукателните вентилатори към 
димоходите на газифицираните котелни се 
предвиждат взривозащитени, а вентилатори-
те – искронеобразуващи.
Чл. 291. (1) Пристрояване и встрояване на 
подстанции към помещения със зони от всички 
категории се разрешава, при условие че:
1. килиите на трансформаторите и разпре-
делителните уредби нямат прозорци, врати и 
други отвори към експлозивоопасните зони; 
въводните отвори за тръби и кабели са затво-
рени плътно от продукти с клас по реакция 
на огън не по-нисък от А2; в близост до зони 
„0“, в които има газове, по-тежки от въздуха, 
вкарването на тръби и кабели в подстанцията 
се разрешава само през външните є стени, 
като най-ниската част (подът или дъното на 
каналите) на подстанцията се предвижда на 
разстояние най-малко 0,2 m по-високо от пода 
на помещението с експлозивоопасната зона;
2. стените, които отделят подстанцията от 
експлозивоопасните зони, са плътни, изпълнени 
от продукти с клас по реакция на огън не по-
нисък от А2, с огнеустойчивост EI 120;
3. разстоянието (хоризонтално и вертикално) 
от външните врати и прозорци на пристроените 
и встроените подстанции до външните врати и 
прозорци на помещенията с експлозивоопасни 
зони „0“, „1“ и „20“ е най-малко 4 m до неотва-
рящи се прозорци и 6 m до врати и отварящи 
се прозорци; не се нормира разстоянието до 
прозорци, изпълнени от стъклоблокове с дебе-
лина, по-голяма от 0,1 m;
4. в подстанции, пристроени към помещения 
от зони „0“, е създадено повишено налягане с 
чист въздух от 20 до 30 Ра.
(2) Изискванията по ал. 1 се спазват и при 
определяне на разстоянията между производ-
ствените помещения с експлозивоопасни зони 
„0“, „1“ и „20“ и помещенията, в които са 
монтирани електрически съоръжения с общо 
предназначение.
Чл. 292. (1) Минималните разстояния от 
отделно стоящи трансформаторни постове, 
подстанции и разпределителни уредби до екс-
плозивоопасни зони в помещения и открити 
съоръжения са съгласно табл. 35.